กิตติ สิงหาปัด - วิกิพีเดีย

# กิตติ สิงหาปัด

### จากวิกิพีเดีย สารานุกรมเสรี

สารานุกรมประเทศไทย
...
กิตติ สิงหาปัด

นายกิตติ สิงหาปัด (ชื่อเล่น ลี่) ผู้ดำเนินรายการ ไอทีวี ฮอตนิวส์ รองผู้อำนวยการฝ่ายข่าว ด้านสนับสนุนการผลิต ไอทีวี เป็นหนึ่งในผู้ประกาศข่าวคู่แรกของสถานีโทรทัศน์ไอทีวี คู่กับ นายเทพชัย หย่อง

## [แก้] ประวัติ

นายกิตติ เกิดที่ อำเภอกระนวน จังหวัดขอนแก่น จบการศึกษาปริญญาตรี เกษตรศาสตรบัณฑิต (สัตวบาล) มหาวิทยาลัยเกษตรศาสตร์ และ นิเทศศาสตรบัณฑิต มหาวิทยาลัยสุโขทัยธรรมาธิราช จบการศึกษาปริญญาโท ศิลปศาสตรมหาบัณฑิต (จิตวิทยาอุตสาหกรรมและองค์การ) มหาวิทยาลัยธรรมศาสตร์

หลังจากจบปริญญาตรี จากมหาวิทยาลัยเกษตรศาสตร์ เมื่อปี พ.ศ. 2530 นายกิตติเริ่มต้นงานแรก โดยเป็นผู้แทนจำหน่ายเวชภัณฑ์สัตว์ ของ บริษัท ไฟเซอร์ อินเตอร์เนชั่นแนล จำกัด เป็นระยะเวลาสั้นๆ ประมาณ 1 ปี

## [แก้] งานโทรทัศน์

ต่อมาในปี พ.ศ. 2531 นายกิตติ เข้าสมัครเป็นทีมงานรายการใหม่ ชื่อ “เกษตรสนทนา” ของ บริษัท แปซิฟิก อินเตอร์คอมมิวนิเคชั่น จำกัด ตามประกาศในหนังสือพิมพ์ และได้เริ่มต้นงานด้านโทรทัศน์นับแต่บัดนั้น

หลังจากนั้น นายกิตติยังคงปฏิบัติงานใน แปซิฟิกฯ อีกหลายอย่าง อาทิ ผู้ควบคุมการผลิตรายการโทรทัศน์ ผู้เขียนบท ผู้บรรยาย และ ผู้ดำเนินรายการสารคดีโทรทัศน์ ผู้สื่อข่าว ผู้ประกาศข่าว เป็นต้น ตลอดระยะเวลา 8 ปี

นายกิตติ ได้ร่วมเป็นหนึ่งในทีมข่าวชุดแรกของสถานีโทรทัศน์ไอทีวี และยังได้รับเกียรติเป็นผู้ประกาศข่าวที่ออกจอไอทีวีเป็นครั้งแรก พร้อมกับ นายเทพชัย หย่อง ผู้อำนวยการฝ่ายข่าวไอทีวีในขณะนั้น และยังคงเป็นผู้ประกาศข่าวมือหนึ่งในข่าวภาคค่ำไอทีวีตลอดมา

จนกระทั่ง วันที่ 1 เมษายน พ.ศ. 2547 สถานีโทรทัศน์ไอทีวี ได้ปรับเปลี่ยนผังรายการใหม่ โดยเพิ่มรายการ ไอทีวี ฮอตนิวส์ ออกอากาศทุกวันจันทร์-วันศุกร์ เวลา 21.40-22.30 น. (ปัจจุบันเปลี่ยนเวลาออกอากาศเป็น 21.10-22.10 น.) และได้วางตัวนายกิตติ เป็นผู้ดำเนินรายการดังกล่าว จนถึงปัจจุบัน

## [แก้] งานหนังสือ

เมื่อปี พ.ศ. 2549 นายกิตติ ออกหนังสือพกพา (พ็อกเก็ตบุ๊ค) กับ สำนักพิมพ์ เนชั่น บุ๊คส์ ชื่อ “ประเด็นข่าวร้อน เบื้องหลังข่าวลึก” โดยมีเนื้อหาเล่าถึงชีวิตในช่วงเรียนมหาวิทยาลัย และประสบการณ์ในการทำงานโทรทัศน์ [1]

## [แก้] รางวัล

- ผู้ประกาศข่าวชายดีเด่น รางวัลเมขลา 2541
- ผู้ประกาศข่าวชายดีเด่น รางวัลโทรทัศน์ทองคำ 2542 และ 2544
- ผู้ประกาศข่าวชายดีเด่น รางวัล สตาร์ เอ็นเทอร์เทนเมนท์ อวอร์ด 2547
- ผู้ประกาศข่าวชายดีเด่น รางวัล ท็อป อวอร์ด 2548
- ฯลฯ

## [แก้] แหล่งข้อมูลอื่น

- ประวัติ กิตติ สิงหาปัด จากเว็บไซต์ สถานีโทรทัศน์ไอทีวี
- ข่าว เปิดใจ คนข่าวอารมณ์ดี “กิตติ สิงหาปัด” - ‘เงินทอง ชื่อเสียง ไม่ใช่ความสุขที่ผมเลือก’ จากเว็บไซต์ รายการเจาะใจ บริษัท เจเอสแอล จำกัด

ดึงข้อมูลจาก "http://th.wikipedia.org../../../%E0%B8%81/%E0%B8%B4/%E0%B8%95/%E0%B8%81%E0%B8%B4%E0%B8%95%E0%B8%95%E0%B8%B4_%E0%B8%AA%E0%B8%B4%E0%B8%87%E0%B8%AB%E0%B8%B2%E0%B8%9B%E0%B8%B1%E0%B8%94.html".

หมวดหมู่: บุคคลที่ยังไม่ทราบปีที่เกิด | ชาวขอนแก่น | พิธีกรไทย | ผู้ประกาศข่าว

##### Views

- บทความ
- อภิปราย
- รุ่นปัจจุบัน

##### ค้นหา